LESSE VIR WEEK 24 TOT 30 APRIL 2020 (datum)

Leerlinge moet hierdie werk in hul boeke afskryf.

Les 9: **Mode en die rol wat dit in die samelewing speel**

Wat is mode?

* Beskryf ‘n styl vir ‘n bepaalde tydstip

Is dit net van toepassing op klere?

* Nee, ook vir meubels, motors, geboue, ens.

**Kunselemente in mode:**

* Lyn – Basis van ontwerpe. Gebruik bv. vertikaal om lengte in kledingstuk te beklemtoon of om persoon slanker te laat vertoon.
* Vorm – Belangrik in enige ontwerp. Dit vorm die buitelyne, maar vorm kan ook herhaal word op kledingstukke om dit interessant te maak en ook balans en ritme te verkry.
* Kleur en toonkleur: Lig en donker kleure word saam gebruik om bv. kontras te skep of balans. Dit is ook belangrik om kleure wat mekaar komplementeer saam te gebruik.
* Tekstuur – maak ontwerp interessant. Gebruik bv. satyn vir gladde voorkoms of bv. bas van ‘n boom om ‘n growwe voorkoms te gee.

Kunsbeginsels in mode:

* Balans:

- meubels bv. Vier pote vir ‘n tafel sodat dit kan staan.

- klere bv. kan oneweredige balans hê soos ‘n rok met net een skouer.

* Kontras – kan gebruik word om ontwerp interessant te maak. (lig en donker kleure)
* Proporsie – moet in verhouding wees of dit kan buite verhouding wees soos by klere waar ‘n oorgroot mou ‘n fokuspunt kan vorm.
* Klem – fokuspunt in mode (klere, meubels ens.) is belangrik, maak dit meer aantreklik. Soos bv. ‘n beeld op ‘n tafeltjie of ‘n groot strik op ‘n kledingstuk om die fokus vas te vang.
* Ritme – golwende lyne is meer vleiend op die oog en skep ‘n eenheid in die ontwerp. Skerp sig-sag lyne kan ook ‘n ritme skep in ‘n kledigstuk of op materiaal van meubels.

WAARDES VERANDER MET TYD:

* In die 1800 – 1900’s was die waardes en normes baie anders as nou.
* Vroue moes baie kuis aantrek en is nie toegelaat om langbroeke te dra nie.
* Na die industriële revolusie, het feministe dit reggekry dat dit aanvaarbaar is vir vroue om langbroeke te dra.
* Daar is nog steeds sekere morele waardes en normes wat aanvaarbaar is en nie aanvaarbaar is nie.
* Mens moet gepas aantrek vir ‘n spesifieke geleentheid.
* Mens moet so aantrek sodat niemand aanstoot neem nie.
* Mens trek anders aan as mens kerk toe gaan, vir ‘n werksonderhoud gaan en strand toe gaan.

HOEKOM TREK ONS OP SEKERE MANIERE AAN VIR VERSKILLENDE AKTIWITEITE:

* Wees ten alle tye professioneel.
* Neem ander mense se sienings en waardes in ag.
* Onthou selfrespek en respek vir ander.
* Sou jy daarvan hou (as jy eendag ‘n ouer is) dat jou kind op ‘n onvanpaste wyse aantrek?
* Hoekom nie? Beantwoord hierdie vraag deur ‘n sin te skryf van ten minste twee lyne.

Morele waardes

* Om reg op te tree in elke situasie volgens ‘n bepaalde lewensstandaard.
* Modes en morele waardes: om toepaslik aan te trek (reg aan te trek vir spesifieke geleenthede)

DIE ROL VAN MODE ONTWERPERS IN DIE SAMELEWING:

* Mode ontwerpers dra by tot hoe die style verander of aangepas word van tyd tot tyd.
* Dit is deel van die ontwerpers se taak, om op hoogte te bly van alle mense wat geraak word deur hul ontwerpe, se morele waardes in ag te neem en nie aanstoot aan enige persoon te gee nie.

Bladsy 2 volg…

MODEBYKOMSTIGHEDE:

* Items wat ontwerp word om saam met uitrustings gedra te word, wat die uitrusting afrond/komplementeer bv. juwele, bril, hoed/pet, handsak, skoene,baadjies, serpe.
* Word deur verskillende modehuise soos bv. Gucci en Louis Vutton vervaardig.

Loopbane wat verband hou met mode

* Tekstielontwerp
* Mode-ontwerp
* Hoedontwerp
* Skoenontwerp
* Juweelontwerp
* Haarkappery
* Kostuumontwerp
* Modelleerwerk

HUISWERK:

* Kies drie beroepe hier bo genoem en teken prente (en kleur in) wat die beroep sal demonstreer.